**Tips til praktikrapporter på Medievidenskab**

**Rapportens form**

* Rapporten skal have forside, indholdsfortegnelse, sidenumre osv. ligesom en almindelig akademisk opgave.
* I det omfang rapporten refererer til litteratur, skrives en almindelig, alfabetiseret litteraturliste. Der bør inddrages relevant litteratur, men omfanget behøver ikke at være så stort som i en almindelig akademisk opgave.
* Der kan vedlægges nummererede bilag (f.eks. arbejdsdokumenter). Disse tæller som sædvanligt ikke med i sidetallet.
* Rapporten bør som sædvanligt skrives i et nøgternt, akademisk sprog. Det er dog i orden, hvis rapporten er mere fortællende end en almindelig akademisk opgave, og den må gerne rumme personlige erfaringer og overvejelser.

**Rapportens indhold**

* Rapporten skal dokumentere opfyldelse af karrieremodulets målbeskrivelse. Det væsentligste er, at rapporten viser, hvordan teorier, metoder, værktøjer, litteratur og temaer fra uddannelsen relaterer sig til og er blevet anvendt i forhold til den praksissammenhæng, du har været ude i.
* Rapporten skal forholde sig reflekteret til den type organisation/institution (kontekst), du har været en del af
* Rapporten skal ikke redegøre for alt, hvad du har lavet under dit karriereophold: Vælg det mest relevante ud.
* Rapporten kan tage fat på én eller flere cases fra opholdet og/eller ét eller flere temaer fra opholdet.
* Eksempler på cases kunne være: En specifik produktionsproces, kommunikation med en specifik kunde, design af et specifikt produkt, analyse af et specifikt datasæt.
* Eksempler på temaer kunne være: Intern kommunikation i organisationen, produktionsprocesser, redaktionelle processer, brugerinddragelse.
* Rapporten kan ligeledes indeholde eksempler på den retlige ramme for konteksten (lovgivning, forlig)

**Vær varsom med**

* Kronologiske gennemgange (”om mandagen gjorde jeg […] dagen efter gjorde jeg”)
* Anekdoter (”så sagde Peter til mig, at […]”)
* Banaliteter (”jeg lærte en masse, og det var rigtig sjovt”)

**ECTS og sideantal:**

**BA centralt fag 5 ECTS (søges via studienævnet i særlige tilfælde)**

* Svarer til 140 arbejdstimer indbefattet ophold og eksamensopgave.
* Det svarer til ca. 4 ugers fuldtidsarbejde ved virksomheden

Eksamensform og sideantal fremgår af fagbeskrivelsen, som sendes ud sammen med studienævnsafgørelsen.

**BA centralt fag 10 ECTS**

* Svarer til 280 arbejdstimer indbefattet ophold og eksamensopgave.
* Det svarer til ca. 7 ugers fuldtidsarbejde ved virksomheden

Eksamensform og sideantal fremgår af fagbeskrivelsen på hjemmesiden som findes under:

<https://mitsdu.dk/da/mit_studie/bachelor/medievidenskab_bachelor/undervisning/udbudte_fag>

**Individuelt tilrettelagt tilvalg 15 ECTS**

* Svarer til 420 arbejdstimer indbefattet ophold og eksamensopgave.
* Det svarer til ca. 11 ugers fuldtidsarbejde ved virksomheden

Eksamensform og sideantal fremgår af fagbeskrivelsen på hjemmesiden som findes under:
<https://mitsdu.dk/da/mit_studie/bachelor/medievidenskab_bachelor/ansoegninger_og_blanketter/merit/merit_itt>

**Kandidat: Karrieremodul 20 ECTS**

* Svarer til 560 arbejdstimer indbefattet ophold og eksamensopgave.
* Det svarer til ca. 13 ugers fuldtidsarbejde ved virksomheden

Eksamensform og sideantal fremgår af fagbeskrivelsen på hjemmesiden som findes under:

<https://mitsdu.dk/da/mit_studie/kandidat/medievidenskab_kandidat/undervisning/udbudte_fag>